Diari Oficial de la Generalitat Valenciana


Sumari del DOGV 5211, del 03-03-2006 (2006/2128)

RESOLUCIÓ de 8 de febrer de 2006, de la Direcció General de Treball i Seguretat Laboral, per la qual es disposa el registre i la publicació de l'acord entre la gerència territorial de Llevant de l'empresa Segur Ibérica, SA, i el Comité d'Empresa sobre desplaçaments i compensació de jornades de curta duració, en el marc de l'article 82 del Conveni Estatal de les Empreses de Seguretat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5211

Data del DOGV
:   03-03-2006

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2006/2128


Data del document
:   08-02-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * empresa privada
    * seguretat i vigilància
    * conveni col·lectiu

RESOLUCIÓ de 8 de febrer de 2006, de la Direcció General de Treball i Seguretat Laboral, per la qual es disposa el registre i la publicació de l'acord entre la gerència territorial de Llevant de l'empresa Segur Ibérica, SA, i el Comité d'Empresa sobre desplaçaments i compensació de jornades de curta duració, en el marc de l'article 82 del Conveni Estatal de les Empreses de Seguretat. [2006/2128]  
Vista l'acta de l'acord subscrit el 3 de novembre de 2005 entre la Gerència Territorial de Llevant de l'empresa Segur Ibérica, SA i el Comité d'Empresa sobre desplaçaments i compensació de jornades de curta duració, en el marc de l'article 82 del Conveni Estatal de les Empreses de Seguretat, i de conformitat amb el que disposen els articles 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda  
Primer   
Ordenar que siga inscrit en el Registre de Convenis Col·lectius de Treball d'esta Direcció General, amb notificació a la Comissió Negociadora, i dipositat el text original de l'acta.  
Segon  
Disposar que siga publicat en el Diari Oficial de la Generalitat Valenciana.  
València, 8 de febrer de 2006.. El director general de Treball i Seguretat Laboral: Román Ceballos Sancho.   
ACORD GERÈNCIA TERRITORIAL LLEVANT I COMITÉ EMPRESA  
La gerència territorial de Llevant i el Comité d'Empresa, per mitjà de la present, per a unificar criteris sobre el pagament del temps de desplaçament i compensació de jornades de curta duració realitzades pels vigilants de seguretat, acorden;  
Desplaçaments  
. Fins a 50 km Mitja hora d'anada i mitja hora de tornada.  
. De 51 a 100 km. Una hora d'anada i una hora de tornada.  
. De 101 a 150 km Hora i mitja d'anada i hora i mitja de tornada.  
. De 151 a 200 km Dues hores d'anada i dues hores de tornada.  
I així successivament, mantenint la mateixa proporció de distància i temps.  
Quant al pagament del quilometratge, el seu pagament pertocaria segons conveni col·lectiu, sent computat el quilometratge mencionat segons les distàncies quilomètriques del Mapa Oficial de Carreteres del Ministeri de Foment.  
Segons l'article 35 de l'actual conveni col·lectiu, s'acorda que els límits de macro concentració urbana es determine fins a 10 quilòmetres d'esta, i el pagament del quilometratge es perceba des del quilòmetre zero. (Llevat d'acords extraordinaris entre empresa / treballador).  
Compensació jornades curta duració  
Tots aquells servicis a realitzar la duració dels quals siga igual o inferior a 3 hores, seran compensats amb una hora més a retribuir.  
Cosa que es comunica als efectes oportuns.  
València, 3 de novembre de 2005.  
Vicente Lara García,  
Gerent territorial de Llevant de Segur Ibérica  
Jesús Rodrigo Espinosa de los Monteros,  
President del Comité d'Empresa de Segur Ibérica Valencia  
Miguel Ángel Peñas Barrachina,  
Secretari del Comité d'Empresa de Segur Ibérica Valencia.